CELEX: 62019TN0308
Language: mt
Date: 2019-05-17 00:00:00
Title: Kawża T-308/19: Rikors ippreżentat fis-17 ta’ Mejju 2019 — BU vs Il-Kummissjoni

8.7.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 230/61
            
         
      Rikors ippreżentat fis-17 ta’ Mejju 2019 — BU vs Il-Kummissjoni
      (Kawża T-308/19)
      (2019/C 230/75)
      Lingwa tal-kawża: it-Taljan
      
         Partijiet
      
      
         Rikorrent: BU (rappreżentant: E. Bonanni, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżoni tal-11 ta’ Jannar 2019, li permezz tagħha l-Kummissjoni ddeċidiet li tistabbilixxi bord mediku ġdid għall-ħruġ mill-ġdid ta’ parir dwar l-aggravar tal-marda ikkaġunata mix-xogħol tar-rikorrenti u mitlub minn dan tal-aħħar;
               
            
                  —
               
               
                  tiddeċiedi li d-deċiżjoni dwar it-talba għal dikjarazzjoni ta’ aggravar għandha tittieħed abbażi tal-parir diġà ipprovdut mill-bord mediku preċedenti tat-8 ta’ Jannar 2014, b’kont meħud tad-dispożizzjoni tal-Artikolu 12 tal-leġiżlazzjoni dwar il-kopertura tar-riskji ta’ inċidenti u mard ikkaġunat mix-xogħol tal-uffiċjali tal-Komunità Ewropea, fis-seħħ qabel l-1 ta’ Jannar 2006 (REG), kif rikonoxxut mill-mandat rettifikat tal-11 ta’ Jannar 2019, għall-finijet tal-kundanna tal-Kummissjoni għall-ħlas tal-ammont ta’ EUR 639 431.37, li minnhom diġà tħallsu EUR 98 372.51, bħala kumpens previst fl-Artikolu 14 tar-REG, jew f’dispożizzjoni oħra li tistabbilixxi obbligi ekwivalenti.
               
            
                  —
               
               
                  tikkundanna lill-Kummissjoni għall-ħlas ta’ EUR 5 000 għal kull xahar ta’ dewmien għall-istabbiliment dovut ta’ rimedju.
               
            
                  —
               
               
                  tikkundanna lill-Kummissjoni għar-riżarċiment ta’ EUR 100 000 għall-ħruġ illegali tal-mandat Nru 3 tal-25 ta’ Jannar 2018, bi ksur tas-sentenzi T–551/16 u T–212/01.
               
            
                  —
               
               
                  tikkundanna lill-Kummissjoni għar-riżarċiment ta’ EUR 50 000 għan-nuqqas ta’ applikazzjoni tat-tabella tal-onorarji tat-tobba maħtura jew li għandhom jinħatru.
               
            
                  —
               
               
                  tikkundanna lill-Kummissjoni għar-riżarċiment ta’ EUR 100 000 għad-dewmien mhux iġġustifikat fil-konklużjoni tal-fażi amministrativa.
               
            
                  —
               
               
                  tikkundanna lill-Kummissjoni għar-riżarċiment ta’ EUR 1 000 000 għall-aġir mhux f’loku tat-tabib AB, li bħala dipendenti dirett tal-Awtorità tal-Ħatra, ma huwiex indipendenti, inkonnessjoni mad-deskritti aġiri diskutibbli tiegħu,
               
            
                  —
               
               
                  sussegwentement, tikkundanna lill-Kummissjoni għall-ħlas tal-ispejjeż legali u ġudizzjarji.
               
            
         Motivi u argumenti prinċipali
      
      Essenzjalment, ir-rikorrent jitlob li l-Kummissjoni tiġi ddikjarata li naqset milli tadotta d-deċiżjoni li jitħallas l-ammont ta’ EUR 639 421.37, li minnhom EUR 98 372.51 diġà tħallsu, li jikkostitwixxi l-kumpens previst fis-sens tal-Artikolu 14 tar-REG skont il-pariri tal-bord mediku tat-8 ta’ Jannar 2014, fil-kuntest tat-talba għal dikjarazzjoni ta’ aggravar inkonnessjoni mal-marda ikkaġunata mix-xogħol tas-7 ta’ Ġunju 2000.
      Insostenn tar-rikors tiegħu, ir-rikorrent isostni:
      
                  1.
               
               
                  il-ksur tal-Artikolu 266 tat-TFUE u tal-obbligu ta’ konformità mas-sentenzi, sa fejn il-Kummissjoni ma kkonformatx ruħha mas-sentenzi fil-Kawżi T-212/01 u T-551/16, inkonnessjoni mat-taħlit żbaljat bejn invalidità fil-veru sens tagħha u l-kumpens previst fl-Artikolu 14 tar-REG.
               
            
                  2.
               
               
                  l-eżistenza fil-kawża odjerna ta’ użu ħażin ta’ poter.
               
            
                  3.
               
               
                  il-ksur tal-Artikolu 73 tal-Istatut u tal-ġurisprudenza tal-Unjoni Ewropea fil-qasam tal-funzjonament tal-bord mediku.
               
            
                  4.
               
               
                  il-ksur tal-prinċipju ta’ dewmien raġjonevoli tal-proċedura.